Yenna-d uneɣlaf aya i lmend n urẓam n wass n uselɣu ay d-yellan i uciri n unagraw n waǧaw n yizraren n ufares yettwaṣeggmen d unagraw n usenfu seg tewsatin d tẓeṭṭaḍt n wazal yernan i yisegren d tnegwa timenza ay d-yettwaǧwen niɣ wid ay d-sɣan sɣur yimesdugten idiganen.
I lmend n waya, yenna-d Mass Zeghdar dakken sin-a n yinagrawen llan-d deg ukatar n « tsertit ay yesmemmi unabaḍ i useɣnew n twennaḍt iwatan yernu d tin ara iḍemnen ifujaren i usnegmu, asduqqes d usineḍ n tdamsa taɣelnawt ».
Sin-a n yinagrawen d wid ay d-yellan daɣ deg ukatar n yiswiyen ay d-yesmuteg uɣlif n temguri i usnegmu n temguri taɣelnawt s udhal d tmunit n teṛmisin i uselhu n tinnmezgit-nsent yernu aya d ayen ara iderwen deg usali n ufaris agensi anusem am wakken ara yeǧǧ Zzayer ad tessenqes tafatuṛt-nnes n waǧaw, ɣef wakken ay d-yerna.
Mass Zeghdar iwekked-d daɣ dakken anagraw n waǧaw n yizraren d yisgulaf n ufares yettwaṣeggmen yesɛa « tixxutert d tameqqrant » deg wayen yerzan asdusu n yiketturen n ufares aɣelnaw d usduqqes akked usineḍ n yirmuden imguranen s ufareṣ seg tlemmiẓin yellan deg wulzuzen igraɣlanen, ladɣa wid ay tḥuza tezɣent tadamsant tanmaḍalt ay yessawḍen ɣer umdal n waṭas n tneɣraf d usenzi n yisgulaf-nsent s watigen d inzaɣanen.
kab_Latn kab_Latn kab_Latn kab_Latn